**Նախագիծ 7**

**ՈՐՈՇՈՒՄ N -Ա**

**24 մարտի 2022թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 29-Ի ԹԻՎ 143-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 33-րդ, 34-րդ հոդվածներով և հաշվի առնելով Կապան համայնքի ղեկավարի առաջարկությունը, ***Կապան համայնքի ավագանին որոշում է.***

* + - 1. Կապան համայնքի ավագանու 2021 թվականի դեկտեմբերի 29-ի «Կապան համայնքի համայնքային ոչ առևտրային կազմակերպությունների աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» թիվ 143–Ա որոշման մեջ կատարել հետևյալ փոփոխությունները.

 1) Որոշման 1-ին կետով հաստատված N 1 հավելվածը հաստատել նոր խմբագրությամբ՝ համաձայն N 1 հավելվածի:

 2) Որոշման 31-րդ կետով հաստատված N 31 հավելվածը հաստատել նոր խմբագրությամբ՝ համաձայն N 2 հավելվածի:

 2. Սույն որոշումն ուժի մեջ է մտնում ստորագրման պահից:

*ՏԵՂԵԿԱՆՔ- ՀԻՄՆԱՎՈՐՈՒՄ*

«ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 29-Ի ԹԻՎ 143-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Կապան համայնքի ավագանու 2021 թվականի դեկտեմբերի 29-ի թիվ 143-Ա որոշման մեջ փոփոխություններ կատարելու մասին» Կապան համայնքի ավագանու որոշման մեջ փոփոխություններ կատարելու նպատակը.

1. Կապանի թիվ 11 ՆՈՒՀ ՀՈԱԿ-ի լուծարումից հետո խմբի գործունեությունը Կապանի թիվ 1 ՆՈՒՀ ՀՈԱկ-ի կազմում շարունակելն է:
2. Գյուղական բնակավայրերում ակումբների գործունեությունը վերականգնելն է:

 Նախագծի ընդունմամբ համայնքի բյուջեում եկամուտների ծախսերում էական ավելացում կամ նվազեցում չի նախատեսվում: